Diari Oficial de la Generalitat Valenciana


Sumari del DOGV 848, del 17-06-1988 (1988/811444)

ORDRE de 13 de juny de 1988, de la Conselleria de Sanitat i Consum, sobre Farmacioles d'Urgència en Entitats Locals Menors.
---------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/13/(1)/dof/vci/html**

### Dades del document

Número de DOGV
:   848

Data del DOGV
:   17-06-1988

Secció del DOGV
:   DISPOSICIONS GENERALS

Número del document
:   1988/811444


Data del document
:   13-06-1988

Organisme emissor
:   Conselleria de Sanitat i Consum

Tipus de document
:   Ordre

Ordre de 13 de juny de 1988, de la Conselleria de Sanitat i Consum, sobre Farmacioles d'Urgència en Entitats Locals Menors.  
L?Ordre de 20 de febrer de 1962, del llavors Ministeri de la Governació, regula la instal·lació de Farmacioles d'urgència a nuclis rurals, on són incloses les Entitats Locals Menors, condicionant la seua autorització a diversos requisits, entre els quals es troben determinades circumstàncies geogràfiques que concórreguen en les Entitats afectades. L?aplicació d'aquesta disposició ha posat de manifest la conveniència d'assuaujar-hi, en alguns casos concrets i especials, el rigor d'algunes de les dites circumstàncies, com és el cas de l?exigència d'una distància a la Farmàcia més pròxima no pas inferior a 5 quilòmetres, quan resultarà acreditat en l?expedient que la resta dels factors que motiven la sol·licitud d'instal·lació és suficient per merèixer un pronunciament favorable.  
En raó d'aquestes motivacions, fent ús de les facultats conferides en l'article 44 de la Llei 5/1983, de 30 de desembre, de Govern Valencià,  
ORDENE:  
Article primer  
Excepcionalment, podrà acordar-se la instal·lació d'una Farmaciola d'urgència en una Entitat Local Menor, encara que la distància a la Farmàcia més propera siga inferior a la mínima que estableix l'article 3 de l?Ordre de 20 de febrer de 1962 (BOE de 10 de març), sempre que les circumstàncies d'accés a la Farmàcia o a les Farmàcies del Partit, les condicions de les vies de comunicació, els sistema de transport, l?edat mitjana de la població, d'altres de semblant naturalesa i totes les condicions que considere la Direcció General de Planificació de l'Assistència Sanitària que revesteixen tal característica i especialitat evidencien la necessitat d'instal·lació de la Farmaciola per a una adequada assistència farmacèutica a l?Entitat Local Menor afectada.  
Article segon  
L?autorització per a la instal·lació de la Farmaciola a què fa referència l'article anterior, es considerarà anul·lada en el moment que s'establirà una Farmàcia en aqueixa Entitat Local Menor, i es procedirà al tancament de l'esmentada Farmaciola anteriorment a l'obertura al públic de la Farmàcia, i serà considerat com a clandestí cas de no efectuar-se el tancament.  
DISPOSICIONS FINALS  
Primera  
Les referències competencials que en l?Ordre de 20 de febrer de 1962 s'efectuen en favor de l?extingida Direcció Provincial de Sanitat, s'entendran atribuïdes quant a la tramitació dels expedients a la Direcció Territorial de la Conselleria de Sanitat i Consum de la Província a què en cada cas pertanya el nucli rural, i correspondrà a la Direcció General de Planificació de l'Assistència Sanitària la resolució dels esmentats expedients. Contra les Resolucions de la Direcció General de Planificació de l'Assistència Sanitària es podrà interposar recurs d'alçada davant l?Hble. Sr. Conseller de Sanitat i Consum.  
Segona  
El Director General de Planificació de l'Assistència Sanitària queda autoritzat per dictar totes les instruccions que considere necessàries per al compliment i l'aplicació de la present Ordre, la qual vigirà l?endemà de la publicació en el Diari Oficial de la Generalitat Valenciana.  
València, 13 de juny de 1988.  
El Conseller de Sanitat i Consum,   
JOAQUIN COLOMER SALA


Còpia Permalink ELI